sagorsarker/bangla-wikipedia huggingface dataset:
মোহাম্মদ আমানউল্লাহ

শহীদ মোহাম্মদ আমানউল্লাহ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
শহীদ মো. আমানউল্লাহর জন্ম নোয়াখালী জেলায় সোনাইমুড়ি উপজেলার হাটগাঁও গ্রামে। তার বাবার নাম ইসমাইল মিয়া এবং মায়ের নাম শরবৎ বানু। তার স্ত্রীর নাম সালেমা খাতুন। তার চার ছেলে, তিন মেয়ে। 
পাকিস্তানি সেনাবাহিনীর তৃতীয় ইস্ট বেঙ্গল রেজিমেন্টে চাকরি করতেন মো. আমানউল্লাহ। ১৯৭১ সালে ওই রেজিমেন্টের অবস্থান ছিল সৈয়দপুর সেনানিবাসে। মুক্তিযুদ্ধ শুরু হলে তিনি যুদ্ধে যোগ দেন। দিনাজপুরের বিভিন্ন স্থানে সাহসিকতার সঙ্গে যুদ্ধ করেন আমানউল্লাহ। প্রতিরোধযুদ্ধ শেষে ভারতে আশ্রয় নেন। পরে তৃতীয় ইস্ট বেঙ্গল রেজিমেন্টের বেশির ভাগ মুক্তিযোদ্ধাকে নিয়মিত মুক্তিবাহিনীর জেড ফোর্সে অন্তর্ভুক্ত করা হয়। কিন্তু তিনি জেড ফোর্সে না গিয়ে ৭ নম্বর সেক্টরেই যুদ্ধ করেন।
১৯৭১ সালের ১৩ ডিসেম্বর দিনাজপুর জেলার অন্তর্গত খানসামায় মুক্তিযুদ্ধের চূড়ান্ত পর্যায়ে মুক্তিবাহিনী ও মিত্রবাহিনীর সমন্বয়ে গড়া যৌথবাহিনী ৫ ডিসেম্বর দিনাজপুর-ঠাকুরগাঁওয়ের মাঝামাঝি বীরগঞ্জ মুক্ত করে দিনাজপুরের দিকে এগিয়ে যেতে থাকে। ৯ ডিসেম্বর তারা দিনাজপুর শহরের কাছে পৌঁছে যায়। ১০ ডিসেম্বর যৌথবাহিনী সিদ্ধান্ত নেয় দিনাজপুর শহর দখল না করে খানসামা হয়ে নীলফামারীর দিকে যাওয়ার। এ পরিকল্পনার অংশ হিসেবে যৌথবাহিনী ১৩ ডিসেম্বর খানসামায় আক্রমণ করে। সেখানে ছিল পাকিস্তানি সেনাবাহিনীর শক্ত এক প্রতিরক্ষা অবস্থান। যৌথবাহিনী সেখানে পাকিস্তানি সেনাবাহিনীর শক্ত প্রতিরোধের। তখন উভয় পক্ষে যুদ্ধ হয়। এই যুদ্ধে মো. আমানউল্লাহ পাকিস্তানি সেনাবাহিনীর গুলিতে শহীদ হন। পাকিস্তানি সেনাদেরও ব্যাপক ক্ষতি হয়। যুদ্ধের একপর্যায়ে পাকিস্তানি সেনারা পিছু হটে যায়। যৌথবাহিনী খানসামা দখল করে। যুদ্ধশেষে সহযোদ্ধারা স্থানীয় গ্রামবাসীর সহায়তায় মো. আমানউল্লাহকে সেখানেই সমাহিত করেন। কিন্তু তারা কবর চিহ্নিত করে রাখেননি। 
মো. আমানউল্লাহর শহীদ হওয়ার ঘটনা তার পরিবার জানতে পারে দেশ স্বাধীন হওয়ার বেশ পরে। স্বাধীনতার পর পরিবারের সদস্যরা তার ফিরে আসার অপেক্ষায় ছিলেন। কিছুদিন পর তারা বাংলাদেশ সেনাবাহিনী থেকে একটা চিঠি পান। সেই চিঠিতে জানানো হয় মো. আমানউল্লাহ ১৩ ডিসেম্বর, ১৯৭১ দিনাজপুরে যুদ্ধে শহীদ হয়েছেন।
প্রবাহের অবস্থা ও মুক্ত জলাশয়ের সংকট গভীরতা

পানি সম্পদ প্রকৌশলে মুক্ত জলাশয়ের পানি প্রবাহের অবস্থা ও জলাশয়ের সংকট গভীরতা নির্ণয় অত্যন্ত গুরুত্বপূর্ণ। অনাবৃত বা উন্মুক্ত বা মুক্ত জলাশয়ে পানির প্রবাহ সান্দ্রতা, পানির ঘনত্ব, পৃষ্ঠটান এবং অভিকর্ষ বলের ওপর নির্ভর করে। প্রবাহের আচরণ পানির প্রবাহের অবস্থার উপর নির্ভর করে। নদী-নালা, খাল-বিলে কোন স্থাপনা নির্মাণ ও নদীর বৈশিষ্ট্যাবলির পূর্বাভাস পেতে এ বিষয়ক জ্ঞান খুবই জরুরী। প্রবাহ সংক্রান্ত বিভিন্ন ঘটনা ব্যাখ্যায় সংকট গভীরতা নির্ণয় তাৎপর্যপূর্ণ। জড়তা ও সান্দ্রতার প্রভাবের উপর ভিত্তি করে, একটি উন্মুক্ত জলাশয়ের প্রবাহ তিন ধরনের হতে পারেঃ শান্ত, অশান্ত, ও অন্তর্বর্তী প্রবাহ। জড় বল ও সান্দ্র বলের অনুপাতকে রেনল্ডসের সংখ্যা দ্বারা প্রকাশ করা হয়।
রেনল্ডসের সংখ্যা, Re = (জড় বল/সান্দ্র বল) = (গড় বেগ* আর্দ্র ব্যাসার্ধ)/পানির চলগতীয় সান্দ্রতাংক
রেনল্ডসের সংখ্যা < ৫০০ হলে প্রবাহ শান্ত
৫০০<রেনল্ডসের সংখ্যা<১২,৫০০ হলে প্রবাহ অন্তর্বর্তী
রেনল্ডসের সংখ্যা>১২,৫০০ হলে প্রবাহ অশান্ত
অধিকাংশ ক্ষেত্রে উন্মুক্ত জলাশয়ের প্রবাহের মান ১২,৫০০ অপেক্ষা বেশি হয় অর্থাৎ প্রবাহের ধরন হয় অশান্ত।
পানির উপর অভিকর্ষের প্রভাব বিবেচনা করলে প্রবাহ তিনি ধরনের। ক্রান্তি প্রবাহ, উপক্রান্তি প্রবাহ ও অতিক্রান্তি প্রবাহ। অভিকর্ষ বল ও সান্দ্র বলের অনুপাতকে ফ্রাউড সংখ্যা দ্বারা প্রকাশ করা হয়।
ফ্রাউড সংখ্যা, Fr = অভিকর্ষ বল/জড় বল = গড় বেগ/(অভিকর্ষজ ত্বরণ*আর্দ্র গড় গভীরত)^০.৫
ফ্রাউড সংখ্যা > ১ হলে, প্রবাহ অতিক্রান্তি প্রবাহ
ফ্রাউড সংখ্যা = ১ হলে, প্রবাহ ক্রান্তি প্রবাহ
ফ্রাউড সংখ্যা < ১ হলে, প্রবাহ হবে উপক্রান্তি প্রবাহ
একটি স্রোতস্বিনী জলাশয়ের পানির গভীরতা যতুটুকু হলে, ওই জলাশয়ের প্রবাহের ধরন ক্রান্তি প্রবাহ হয়, তাকে ওই জলাশয়ের ওই প্রবাহের ক্রান্তি গভীরতা বা সংকট গভীরতা বলে।
হাইডি টিফেন

হাইডি মারি টিফেন, এমএনজেডএম (; জন্ম: ৪ সেপ্টেম্বর, ১৯৭৯) ক্যান্টারবারির তিমারু এলাকায় জন্মগ্রহণকারী প্রথিতযশা নিউজিল্যান্ডীয় সাবেক প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে ক্যান্টারবারি ম্যাজিসিয়ান্স দলে খেলেছেন। এছাড়াও ইংল্যান্ডের ঘরোয়া ক্রিকেটে সাসেক্স দলের প্রতিনিধিত্ব করেছেন হাইডি টিফেন। তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে মিডিয়াম পেস বোলিংয়ে অভ্যস্ত ছিলেন। বর্তমানে তিনি নিউজিল্যান্ড দলের কোচের দায়িত্বে রয়েছেন।
১৯৯৮-৯৯ মৌসুমে সফরকারী দক্ষিণ আফ্রিকান দলের বিপক্ষে ১৯ বছর বয়সে হোয়াইট ফার্নসের পক্ষে অভিষিক্ত হন। ঐ মৌসুমের শীতকালে নিউজিল্যান্ড ক্রিকেট একাডেমির পক্ষে খেলে নিজেকে আরও ঝালাই করে নেন। মাঝারি সারিতে ব্যাটিংয়ে নামেন তিনি। টিফেন মূলতঃ তার ইনিংসকে আক্রমণাত্মক ও রান সংগ্রহ করা - উভয় দিকে ধাবিত করে সাজান। পরিবর্তিত বোলাররূপে ধারাবাহিকভাবে সফলতা পেয়েছেন। চমৎকার লাইন ও লেন্থ বজায় রেখে মিডিয়াম-পেস বোলিংয়ের প্রাণবন্ত উদাহরণ তিনি। উইকেটে তার রান সংগ্রহের ভূমিকা অবিসংবাদিত। এছাড়াও ফিল্ডিংয়েও তার দক্ষতা রয়েছে।
হকি ও রাগবি খেলায় প্রতিনিধিত্ব করলেও ক্রিকেটের দিকেই ধাবিত হন তিনি। লিঙ্কনে মহিলাদের একাডেমিতে অন্যতম প্রথম অর্থ উপার্জনকারী ছিলেন ও দুইটি শীত মৌসুম সাসেক্সের পক্ষে খেলেন।
২৭ নভেম্বর, ২০০৩ তারিখে বাপিতে ভারতের বিপক্ষে তার টেস্ট অভিষেক ঘটেছিল। এরপূর্বেই ১৭ ফেব্রুয়ারি, ১৯৯৯ তারিখে হ্যামিল্টনে দক্ষিণ আফ্রিকার বিপক্ষে ওডিআই অভিষেক ঘটে তার। এছাড়াও টুয়েন্টি২০ আন্তর্জাতিকে নিউজিল্যান্ড দলের প্রতিনিধিত্ব করেছেন তিনি। ৫ আগস্ট, ২০০৪ তারিখে ইংল্যান্ডের বিপক্ষে অভিষিক্ত হন তিনি। সমগ্র খেলোয়াড়ী জীবনে দুই টেস্ট ও ১১৭টি একদিনের আন্তর্জাতিকে অংশ নিয়েছেন। তাকে মহিলা ক্রিকেটের ইতিহাসে সর্বকালের অন্যতম সেরা অল-রাউন্ডারদের একজনরূপে গণ্য করা হয়ে থাকে।
২০০০ সালে নিজ দেশে নিউজিল্যান্ডের গৌরবময় বিশ্বকাপের শিরোপা জয়ে অন্যতম ভূমিকা রাখার পর ২০০৯ সালে অস্ট্রেলিয়ায় দলকে চূড়ান্ত খেলায় নিয়ে যান। কিন্তু ইংল্যান্ডের কাছে চার উইকেটে পরাজিত হয় তার দল। ব্যাট হাতে সুপার সিক্সের খেলায় পাকিস্তানের বিপক্ষে একচ্ছত্র প্রাধান্য বিস্তারে সহায়তা করেন। সেঞ্চুরি করার পাশাপাশি দলকে ২২৩ রানের বিশাল ব্যবধানে জয়লাভে সহায়তা করেন। ৬ খেলায় অংশ নিয়ে ৪৬.৫০ গড়ে ২৭৯ রান তুলে প্রতিযোগিতার দ্বিতীয় সর্বাধিক রান সংগ্রাহক হন।
২০০৬ সালের আইসিসি মহিলা বর্ষসেরা খেলোয়াড় পুরস্কারের সাতজনের সংক্ষিপ্ত তালিকায় তাকে রাখা হলেও কারেন রোল্টনের কাছে তাকে নতি শিকার করতে হয়েছে। ওডিআই ক্রিকেটে ২,৯১৯ রান তোলেন। কেবলমাত্র ছয়জন ক্রিকেটার ও একজন কিউই তার এ সংগ্রহকে অতিক্রম করতে পেরেছেন।
২০১১ সালের নববর্ষের সম্মাননায় ক্রিকেটে অসামান্য অবদান রাখার প্রেক্ষিতে নিউজিল্যান্ড অর্ডার অব মেরিট উপাধিতে ভূষিত করা হয়।
২০০৯ সালের ক্রিকেট বিশ্বকাপের চূড়ান্ত খেলায় নেতৃত্ব দেয়ার পর খেলোয়াড়ী জীবন থেকে তার অবসর নেয়ার কথা ঘোষণা করেন। ঐ বিশ্বকাপের পর হাইডি টিফেন অবসর নিলে এইমি ওয়াটকিনসকে দলের অধিনায়ক হিসেবে মনোনীত করা হয়। এ প্রসঙ্গে তার জীবনের অন্যান্য দিকে ভূমিকা রাখার উপযুক্ত সময়রূপে উল্লেখ করেন। ক্রাইস্টচার্চের হিলমর্টন হাই স্কুলে শারীরিক শিক্ষা বিষয়ে শিক্ষকতা পেশায় নিয়োজিত তিনি।
ভারতে অনুষ্ঠিত ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতায় নিউজিল্যান্ড দলের কোচের দায়িত্ব পালন করেন টিফেন।
বজরা ইউনিয়ন, উলিপুর

বজরা ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.১৬।
উলিপুর উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ৮৭৬৮ একর বা ৩৫.৪৭ বর্গকিলোমিটার।
বজরা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী বজরা ইউনিয়নের মোট জনসংখ্যা ছিল ৩১৬৩৪ জন, যারা ৮৫৪৯ টি পরিবারে বসবাস করে, যার মধ্যে পুরুষ হল ১৫২৩৩ জন এবং নারী হল ১৬৪০১ জন।
বজরা ইউনিয়নের গড় সাক্ষরতা হার ৪৯.২%। তার মধ্যে নারী শিক্ষার হার ৪৬.৩% এবং পুরুষ শিক্ষার হার ৫২.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বজরা ইউনিয়নের অর্থনীতি মূলত কৃষি নির্ভর।
অবরোধ-বাসিনী

অবরোধ-বাসিনী ভারতবর্ষের অগ্রণী নারীবাদী লেখিকা রোকেয়া সাখাওয়াত হোসেন রচিত একটি গ্রন্থ। বেগম রোকেয়ার অন্যতম শ্রেষ্ঠ সাহিত্যকীর্তি হিসেবে বিবেচিত গ্রন্থটি ১৯৩১ সালে প্রকাশিত হয়। এতে তৎকালীন ভারতবর্ষীয় নারীদের বিশেষ করে মুসলমান ঘরের নারীদের সমাজের অবরোধপ্রথার জন্য যে অসুবিধায় পড়তে হত তা বর্ণিত হয়েছে। মোট ৪৭ ঘটনাকে অনুগল্প আকারে লেখে বইটি তৈরি করা হয়েছে। ঘটনাগুলো সব বাস্তব জীবন থেকে নেওয়া। এ বইয়ের মাধ্যমে বেগম রোকেয়া গল্পাকারে পর্দা প্রথার দরুন নারীদের দুর্ভোগ সবার কাছে উপস্থাপন করেছেন।
আবদুল কাদির লিখেছেন, "তাঁর [রোকেয়ার] "অবরোধ-বাসিনী" গ্রন্থে ৪৭টি অবরোধ-সম্পর্কিত দুর্ঘটনার উপাদেয় কাহিনী আছে - অতুলনীয় শ্লেষ ও লিপিকুশলতার সঙ্গে তিনি সেগুলি বর্ণনা করিয়াছেন।"
আবদুল করিম নামে একজন লিখেছেন, "অবরোধ-বাসিনী লিখিয়া লেখিকা আমাদের সমাজের চিন্তা-ধারার আর একটা দিক খুলিয়া দিয়াছেন। অনেকে অনেক প্রকার ইতিহাস লিখিয়া যশস্বী হইয়াছেন; কিন্তু পাক-ভারতের অবরোধ-বাসিনীর লাঞ্ছনার ইতিহাস ইতিপূর্ব্বে আর কেহ লিখেন নাই।"
সিলভার কার্প

সিলভার কার্প (বৈজ্ঞানিক নাম: "Hypophthalmichthys molitrix") (ইংরেজি: silver carp) হচ্ছে Cyprinidae পরিবারের "Hypophthalmichthys" গণের একটি স্বাদুপানির মাছ।
দেহ রুপালী বর্ণের ছোট ছোট আঁশে আবৃত। দেহ শক্তিশালী, লম্বা ও চ্যাপ্টা, মাথার সামনের ভাগ ছোট ও নিচের চোয়াল সামান্য প্রসারিত। চোখ ছোট। মাথার পরের অংশ গলা থেকে শুরু করে জননছিদ্র পর্যন্ত অঙ্গদেশ খাঁজকাটা।
এ মাছের আদি নিবাস চীন দেশে ও রাশিয়ার আমুর নদীতে। তাছাড়াও বাংলাদেশ সহ অন্যান্য দেশে এই মাছ চাষ হয়।
স্বাদুপানির জলাশয়ের উপরিতলে থাকতে পছন্দ করে আর এদের প্রধান খাবার ছোট অবস্থায় শৈবাল এবং বয়স্ক অবস্থায় জলজ উদ্ভিদকণা, পচা গলা উদ্ভিদ বা উদ্ভিদাংশ ইত্যাদি খেয়ে থাকে।
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।
মুরগির জাতের তালিকা

পৃথিবীতে কয়েকশত মুরগির জাত রয়েছে। মুরগিদের গৃহপালিত পাখি হিসেবে পালন করা হয় সমগ্র পৃথিবী জুড়ে।
পৃথিবীর বিভিন্ন দেশের ভৌগোলিক সীমা রেখা এবং মুরগির বৈচিত্রতার ভিত্তিতে এদের আলাদা আলাদা জাত হিসেবে চিহ্নিত করা হয়ে থাকে। যে সমস্ত শারীরিক বৈশিষ্ট্যের ভিত্তিতে এদের আলাদা হিসেবে গণ্য করা হয় সেগুলো হচ্ছে-
এছাড়াও এদেরকে ব্যবহারের ভিত্তিতে আলাদা বলে বিবেচনা করা হয়ে থাকে। যেমন- 
উল্লেখ্য যে, মোরগ মুরগিকে ছোট জাত বোঝাতে বেনটাম বলে চিহ্নিত করা হয়।
পি. এইচ. নিউবি

পার্সি হাউয়ার্ড নিউবি সিবিই (২৫ জুন, ১৯১৮ - ৬ সেপ্টেম্বর, ১৯৯৭) ছিলেন একজন ইংরেজ ঔপন্যাসিক ও বিবিসির ব্যবস্থাপনা পরিচালক। তিনি প্রথম ম্যান বুকার পুরস্কার বিজয়ী। তিনি তার রচিত "সামথিং টু আনসার ফর" বইয়ের জন্য ১৯৬৯ সালে বুকার পুরস্কারের প্রথম আয়োজনে এই পুরস্কার লাভ করেন।
নিউবি ১৯১৮ সালের ২৫ জুন সাসেক্সের ক্রোবরোতে জন্মগ্রহণ করেন। তিনি ওরচেস্টারশায়ারের হেনলি ক্যাসল গ্রামার স্কুল এবং চেল্টেনহামের সেন্ট পল কলেজ অফ এডুকেশনে পড়াশুনা করেন। ১৯৩৯ সালের অক্টোবরে তিনি রয়্যাল আর্মি মেডিকেল কর্পস-এর হয়ে দ্বিতীয় বিশ্বযুদ্ধে যোগ দেন। তার ইউনিটকে যুদ্ধের শেষের দিকে ফিরিয়ে আনা হয়। পরবর্তীতে তাকে মধ্য প্রাচ্যে পাঠানো হয় এবং তিনি মিশরের মরুভূমিতে নিয়োজিত ছিলেন।
নিউবি ১৯৪২ সালের ডিসেম্বরে সেনা বাহিনীর কাজে ইস্তফা দেন এবং ১৯৪৬ সাল পর্যন্ত কিং ফুয়াদ বিশ্ববিদ্যালয়ে ইংরেজি সাহিত্য বিষয়ে শিক্ষকতা করেন। মিশরীয় সম্পাদক মুরসি সাদ এল-দিন তার একজন ছাত্র ছিলেন।
১৯৪৯ সাল থেকে ১৯৭৮ সাল পর্যন্ত তিনি বিবিসিতে নিয়োজিত ছিলেন। তিনি বিবিসিতে বেতার প্রযোজক হিসেবে যোগদান করেন এবং পরে ক্রমান্বয়ে থার্ড প্রোগ্রাম ও বিবিসি বেতার ৩ এর সমন্বয়ক, অনুষ্ঠান পরিচালক, ও সবশেষে বিবিসি বেতারের ব্যবস্থাপনা পরিচালক পদ থেকে অবসর গ্রহণ করেন। বিবিসি বেতার ৩ এ থাকাকালীন নিউবি বিতর্কিত অনুষ্ঠানসূচি পরিবর্তন করে ধ্রুপদী সঙ্গীত পরিবেশনার করতেন।
বিবিসি বেতারের ব্যবস্থাপক পরিচালক হিসেবে তার কাজের জন্য তাকে অর্ডার অফ দ্য ব্রিটিশ এম্পায়ার সম্মান প্রদান করা হয়।
নিউবির প্রথম উপন্যাস "অ্যা জার্নি টু দ্য ইন্টেরিয়র" ১৯৪৬ সালে প্রকাশিত হয়। তিনি পরে ইংল্যান্ডে চলে আসেন এবং সাহিত্যচর্চায় মনোনিবেশ করেন। একই বছর তিনি সাহিত্যে আটলান্টিক পুরস্কার এবং দুই বছর পরে সমারসেট মম পুরস্কার লাভ করেন। ১৯৪৭ সালে জন লেহমান কিশোর রোমাঞ্চকর গল্প "দ্য স্পিরিট অফ জেম" প্রকাশ করে। বইটিতে কেইথ ভনের আঁকা ৪১ লাইন চিত্র ও রঙ্গির মোড়ক ছিল। ১৯৬৮ সালে তার সবচেয়ে বিখ্যাত উপন্যাস "সামথিং টু আনসার ফর" প্রকাশিত হয়। এই বইয়ের জন্য তিনি ১৯৬৯ সালে বুকার পুরস্কার এর প্রথম আয়োজনে পুরস্কৃত হন।
সাহিত্যিক, বন্ধু ও সহকর্মী অ্যান্থনি থয়াইট তার মৃত্যুর স্মরনে বলেন, "পি. এইচ. নিউবি ছিলেন শতাব্দীর (বিংশ) দ্বিতীয়ার্ধের অন্যতম সেরা ইংরেজ ঔপন্যাসিক।"
মধুমিতা বিস্ত

মধুমিতা বিস্ত (মধুমিতা গোস্বামী) (জন্ম ৫ অক্টোবর ১৯৬৪ জলপাইগুড়ি) একজন প্রাক্তন ভারতীয় ব্যাডমিন্টন খেলোয়াড়। ভারতীয় ন্যাশনাল ব্যাডমিন্টন চ্যাম্পিয়নশিপে উনি ৮ বার সিংগলস, ৯ বার ডাবলস ও ১২ বার মিক্সড ডাবলস খেতাব জেতেন।
অ্যাংগ্রা খারিশ

অ্যাংগ্রা খারিশ (বৈজ্ঞানিক নাম: Labeo angra) (ইংরেজি: angra Labeo) হচ্ছে সিপ্রিনিডে পরিবারের "Labeo" গণের একটি স্বাদুপানির মাছ। এই মাছকে অ্যাংগ্রা, অ্যাংগ্রোট, খারিশ, খরশা বলা হয়। বাংলাদেশে অঞ্চলভেদে এই মাছ আঙ্গুস মাছ, আগুন চোখা, আংরোট ও কারসা নামে পরিচিত।
এ মাছের পৃষ্ট দেশ উদরীয় অংশ তুলনায় কিছুটা উত্তল। তুণ্ড চোয়ালের তুলনায় বিস্তৃত। ঠোঁট পুরু ও পাতলা। দেহের মাঝ বরাবর একটা কালো ডোরা বিদ্যমান।
মিঠাপানির আঙ্গুস মাছ আকারে ৩০০ গ্রাম পর্যন্ত হয়। একটি স্ত্রী আঙ্গুস মাছের ডিম ধারণক্ষমতা আকারভেদে ২০–৫০ হাজার। গবেষণায় দেখা গেছে, একটি আঙ্গুস মাছ ৬০–৭০ গ্রাম হলেই পরিপক্ব ও প্রজননক্ষম হয়ে যায়। এর প্রজননকাল মে–আগস্ট। তবে জুন-জুলাই মাসে সর্বোচ্চ প্রজনন হয়।
অ্যাংগ্রা খারিশ দক্ষিণ এশিয়ার দেশে মাছ। বাংলাদেশ, নেপাল, ভারত, ভুটান, পাকিস্তান, মায়ানমার, আফগানিস্তানে এ মাছের বিস্তার। বাংলাদেশে একসময় মাছটি বৃহত্তর সিলেট, রংপুর ও দিনাজপুর অঞ্চলে প্রচুর পাওয়া যেত। বাংলাদেশে ক্রমশ মাছটি হারিয়ে যাচ্ছে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
বাংলাদেশ মৎস্য গবেষণা ইনস্টিটিউট বিলুপ্ত প্রজাতির আঙ্গুস মাছের প্রজনন কৌশল উদ্ভাবন করেছে। মৎস্য গবেষণা ইনস্টিটিউটের নীলফামারী জেলার সৈয়দপুর উপকেন্দ্রের বিজ্ঞানীরা এ উদ্ভাবন করেন। ইনস্টিটিউটের মহাপরিচালক ২রা সেপ্টেম্বর, ২০২০ তারিখে সংবাদ বিজ্ঞপ্তিে আঙ্গুস মাছের প্রজনন কৌশল উদ্ভাবনের তথ্য জানান। ২০১৮ সালে বাংলাদেশ মৎস্য গবেষণা ইনস্টিটিউটের সৈয়দপুর স্বাদু পানি উপকেন্দ্রে তিস্তা, চিকলী ও আত্রাই থেকে আঙ্গুসের পোনা সংগ্রহ করে গবেষণা শুরু হয়েছিল।
মীরসরাই থানা

মীরসরাই থানা বাংলাদেশের চট্টগ্রাম জেলার অন্তর্গত মীরসরাই উপজেলার একটি থানা।
চট্টগ্রাম জেলার মীরসরাই থানা ১৬টি ইউনিয়ন নিয়ে ১৯১৭ সালের ১৫ জুলাই প্রতিষ্ঠা হয়। ঐ সালের ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারি থেকে আনুষ্ঠানিকভাবে মীরসরাই থানার কার্যক্রম চালু হয়।
মীরসরাই উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম মীরসরাই থানার আওতাধীন।
জোরারগঞ্জ থানা

জোরারগঞ্জ থানা বাংলাদেশের চট্টগ্রাম জেলার অন্তর্গত মীরসরাই উপজেলার একটি থানা।
২০১৩ সালের ৭ জানুয়ারি সচিবালয়ের সম্মেলন কক্ষে অনুষ্ঠিত প্রশাসনিক পুর্ণবিন্যাস সংক্রান্ত জাতীয় কমিটির (নিকা) সভায় মীরসরাই থানাকে বিভক্ত করে জোরারগঞ্জ নামে একটি নতুন থানার অনুমোদন দেয়া হয়। ২০১৩ সালের ১৯ মে এ থানা উদ্বোধন করা হয়। 
মীরসরাই উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম জোরারগঞ্জ থানার আওতাধীন।
নিংশিয়া

নিংশিয়া (; ), যার সরকারী নাম নিংশিয়া হুয়েই স্বায়ত্বশাসিত অঞ্চল, গণপ্রজাতন্ত্রী চীনের একটি স্বায়ত্বশাসিত অঞ্চল। এটি দেশটির উত্তর-পশ্চিম অংশে অবস্থিত। অতীতে এটি চীনের একটি প্রদেশ ছিল। ১৯৫৪ সালে এটিকে কানসু প্রদেশের অন্তর্ভুক্ত করে নেয়া হলেও ১৯৫৮ সালে কানসু থেকে এটিকে আলাদা করা হয় এবং হুয়েই জাতির লোকদের একটি স্বায়ত্বশাসিত অঞ্চল হিসেবে এটিকে প্রতিষ্ঠিত করা হয়। হুয়েই জাতি চীনের ৫৬টি সরকারীভাবে স্বীকৃত জাতিগুলির একটি। চীনের হুয়েই জাতির প্রায় ২০% লোক নিংশিয়া অঞ্চলে বাস করে।
নিংশিয়ার পূর্বে শাআনশি, দক্ষিণে ও পশ্চিমে কানসু এবং উত্তর অন্তর্দেশীয় মঙ্গোলিয়া। এর আয়তন প্রায় .। এটি মূলত একটি জনবিরল, মরুপ্রায় অঞ্চল। এর কিছু অংশ লোয়েস মালভূমি এবং অন্য অংশ পীত নদীর বিশাল সমভূমিতে পড়েছে। এর উত্তর-পূর্ব সীমানা দিয়ে চীনের মহাপ্রাচীর চলে গেছে। বিগত বছরগুলিতে এখানে একটি বৃহৎ খাল ব্যবস্থা তৈরি করা হয়েছে। ভূমি অধিকরণ এবং সেচ প্রকল্পের কারণে কৃষিকাজ বৃদ্ধি পেয়েছে।
ভাঙন বাটা

ভাঙন বাটা (বৈজ্ঞানিক নাম: "Labeo bata") (ইংরেজি: bata Labeo) হচ্ছে Cyprinidae পরিবারের "Labeo" গণের একটি স্বাদুপানির মাছ।
হালকা নীলাভ-কালো পৃষ্ঠদেশ,উভয়পাশ ও অঙ্কীয়দেশ রূপালি সাদা। কানকোর প্রান্ত হালকা কমলা বর্ণের আর পাখনা (বিশেষত বক্ষ, শ্রোণী ও পায়ু পাখনা) কমলা বর্ণের। সব পাখনায় কালো বিন্দু দেখতে পাওয়া যায়। বয়সের সাথে সাথে বর্ণ কম-বেশি পরিবর্তন হয়ে থাকে। 
সাধারণত নদীর মাছ হলেও মিঠা পানির পুকুরে পাওয়া যায়। বাংলাদেশ, ভারতজুড়ে বিস্তৃত। তবে নেপালেও এর প্রবেশ ঘটেছে।
প্রধান খাবার উদ্ভিদকণা(ফাইটোপ্লাংকটন)।এছাড়াও গলিত উদ্ভিদ ও উদ্ভিদাংশ এবং তলদেশের পচনশীল দ্রব্য,জৈব পদার্থ ও জীবসমূহ খেয়ে থাকে।
সাধারণত এক বছর বয়সে প্রাপ্ত বয়স্ক হয়। বর্ষাকালে প্লাবিত নদীতে প্রজনন করে থাকে।এছাড়াও কৃত্রিম পদ্ধতিতে হ্যাচারিতে এর রেণু উৎপাদন সম্ভব। 
তৈলাক্ত ও অত্যন্ত সুস্বাদু হওয়ায় মৎস্যপ্রিয় মানুষের কাছে বেশ জনপ্রিয়। বাজার মূল্য বেশি ও সহজেই পোনা পাওয়া যায় বলে মৎস্য চাষিদের কাছে বেশ জনপ্রিয়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
বুড়াবুড়ি ইউনিয়ন, উলিপুর

বুড়াবুড়ি ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.২২।
উলিপুর উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ৯৮৩৩ একর বা ৩৯.৮০ বর্গকিলোমিটার।
বুড়াবুড়ি ইউনিয়ন ১৪টি মৌজা ও ৪২টি গ্রাম নিয়ে গঠিত।
মৌজার সংখ্যাঃ ১৪ টি
গ্রামের সংখ্যাঃ ৪২ টি
মৌজাসমুহ হলো-
২০১১ সালের আদমশুমারি অনুযায়ী বুড়াবুড়ি ইউনিয়নের মোট জনসংখ্যা ছিল ৩৩০৯০ জন, যারা ৮৪৫৮ টি পরিবারে বসবাস করে, যার মধ্যে পুরুষ হল ১৬৪০২ জন এবং নারী হল ১৬৬৮৮ জন।
বুড়াবুড়ি ইউনিয়নের গড় সাক্ষরতা হার ৩৯.৬%। তার মধ্যে নারী শিক্ষার হার ৩৬.০% এবং পুরুষ শিক্ষার হার ৪৩.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বুড়াবুড়ি ইউনিয়নের অর্থনীতি মূলত কৃষি নির্ভর।
দলদলিয়া ইউনিয়ন

দলদলিয়া ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন পরিষদ। এটি উলিপুর উপজেলার উত্তর পশ্চিম কোণে অবস্থিত। উলিপুর থেকে ৯ কিলোমিটার দূরত্বে দলদলিয়া ইউনিয়ন অবস্থিত। দলদলিয়া বাজারের দক্ষিণ দিক দিয়ে বয়ে গেছে তিস্তা নদী যার অপর তীড়ে গাইবান্ধা এই ইউনিয়নের গ্রাম গুলোর মধ্যে কয়েকটি উল্লেখযোগ্য গ্রাম হলো, উত্তর দলদলিয়া, করতোয়ার পাড়, দামুয়ার পাড়, খাঁন পাড়া, বাহারবন্ধ, বড় মিয়া পাড়া, ছোট মিয়া পাড়া, সরদার পাড়া। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৩৩।
উলিপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৫৫৭৩ একর বা ২২.৫৫ বর্গকিলোমিটার।
দলদলিয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী দলদলিয়া ইউনিয়নের মোট জনসংখ্যা ছিল ২৩০৮৪ জন যারা ৬৩৮০ টি পরিবারে বসবাস করে, যার মধ্যে পুরুষ হল ১০৮০৭ জন এবং নারী হল ১২২৭৭ জন।
গ্রাম ভিত্তিক জনসংংখ্যা নিম্নরুপ। 
মহাদেব- ২,৯৪৭জন, সরফদি- ২,৯৪২জন,
রতিদেব- ৩,৫২৫জন, অর্জুন- ২,১৭৭জন,
কর্পুরা- ৪,৩৫৪জন, ঘাটিয়াল পাড়া- ১,৫২১জন,
কাজী পাড়া- ৩,৮৫৭ জন, খামার মাগুরা- ১,৪৭০জন,
উত্তর দলদলিয়া- ৫,৫৫৫জন, রাজারাম- ১,৪২৫জন,
দলদলিয়া- ৪২৪৬জন, পাতিলাপুর- ১,৭২৬জন।
দলদলিয়া ইউনিয়নের গড় সাক্ষরতা হার ৫৬.৯%। তার মধ্যে নারী শিক্ষার হার ৫৩.১% এবং পুরুষ শিক্ষার হার ৬১.৪%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
দলদলিয়া ইউনিয়নের অর্থনীতি মূলত কৃষি নির্ভর।
ধামশ্রেণী ইউনিয়ন

ধামশ্রেণী ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৩৯।
ঐতিহাসিকদের মতে, এক সময় এখানে অসংখ্য পবিত্র ধাম বা মন্দির ছিল তাই কালের বিবর্তনে এর নাম হয় ধামশ্রেণী । এখন পর্যন্ত গোবিন্দধাম, শিবধাম, চন্ডীধাম, ভৈরবধাম, গুরুধাম, কালীধাম, সিদ্ধেশ্বরী ধাম, দূর্গাধামসহ আরো ১৬টি মতো ধামের অস্তিত্ব পাওয়া গেছে ।
উলিপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৩৯১৯ একর বা ১৫.৮৬ বর্গকিলোমিটার।
ধামশ্রেণী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী ধামশ্রেণী ইউনিয়নের মোট জনসংখ্যা ছিল ২১৮৮১ জন, যারা ৫৯৪৫ টি পরিবারে বসবাস করে, যার মধ্যে পুরুষ হল ১০৪৪৬ জন এবং নারী হল ১১৪৩৫ জন।
ধামশ্রেণী ইউনিয়নের গড় সাক্ষরতা হার ৫৩.৬%। তার মধ্যে নারী শিক্ষার হার ৪৯.৭% এবং পুরুষ শিক্ষার হার ৫৮.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
ধামশ্রেণী ইউনিয়নের অর্থনীতি মূলত কৃষি নির্ভর।
মাইজভান্ডার দরবার শরীফ

মাইজভান্ডার দরবার শরীফ বাংলাদেশের চট্টগ্রামের ফটিকছড়ি উপজেলার মাইজভান্ডার গ্রামে অবস্থিত। সৈয়দ আহমদ উল্লাহ প্রতিষ্ঠিত মাইজভান্ডারী কাদেরিয়া ত্বরিকা মাইজভান্ডার দরবার শরীফ হিসাবে পরিচিত।
চট্টগ্রাম শহর থেকে মাইজভান্ডারের দূরত্ব ৪২ কি.মি.।
সৈয়দ আহমদ উল্লাহ তার পীরের নির্দেশে ১৮৫৭ সালে নিজ গ্রাম মাইজভান্ডারে ফিরে আসেন। আধ্যাত্মিক সাধক ও দোয়া প্রত্যাশীদের ভীড়ে তার বাসগৃহ আধ্যাত্মিক দরবারে পরিণত হয় ও লোকসমাজে পরিচিতি পায় "মাইজভান্ডার দরবার শরীফ" হিসেবে।
সৈয়দ আহমদ উল্লাহ এর ওফাত দিবস উপলক্ষে প্রতি বছর ৮, ৯ ও ১০ মাঘ (ইংরেজি ২২, ২৩ ও ২৪ জানুয়ারী) ৩ দিন ব্যাপী ওরশ শরীফ অনুষ্ঠিত হয় এই দরবার শরীফে।
তারই ভ্রাতুষ্পুত্র সৈয়দ গোলামুর রহমান বাবাভান্ডারীর ওফাত দিবস ২২ ই চৈত্র (ইংরেজি ০৫ এপ্রিল) অনুষ্ঠিত হয়।
আউলি ক্রাভালিও

আউলি ক্রাভালিও ( ) একজন মার্কিন অভিনেত্রী এবং গায়িকা। ২০১৬ সালে মোয়ানা চলচ্চিত্রে কেন্দ্রীয় চরিত্রে অভিনয়ের মাধ্যমে তার অভিনয় জীবন শুরু করেন।
আউলি ক্রাভালিও ২০০০ সালের ২২ নভেম্বর হাওয়াইয়ের কোহালাতে জন্মগ্রহণ করেন। তিনি চীনা, আইরিশ, স্থানীয় হাওয়াই, পর্তুগিজ এবং পুয়ের্তো রিকো বংশোদ্ভূত। তার চলচ্চিত্র কর্মজীবন শুরুর সময় তিনি তার মায়ের সাথে হাওয়াইয়ের মিলিলানিতে বসবাস করতেন এবং পাতালামার কেমেহামেলা স্কুলে হাই স্কুলের প্রথম বছরের শিক্ষার্থী ছিলেন।
ক্রাভালিও বলেন, তিনি প্রথমে "মোয়ানার অডিশনে যেতে চাননি। কারণ ইউটিউবে অনেকেই এই অডিশনের জন্য এতে দাখিল করেছিল।" যদিও এক অনুষ্ঠানে তার প্রতিভা দেখে একজন তাকে ওই চরিত্রের জন্য পরীক্ষা দেয়ার কথা বলে। দি ওয়াল্ট ডিজনি কোম্পানি জানায়, ক্রাভালিও ছিলেন একশত প্রতিযোগীর মধ্যে সর্বশেষ প্রার্থী। ফেব্রুয়ারি ২০১৭ সালে এক বিবৃতিতে জানানো হয়, তিনি "ড্রামা হাই" নামক নতুন চলচ্চিত্রের জন্য চুক্তিবদ্ধ হয়েছেন।
ধরণীবাড়ী ইউনিয়ন

ধরণীবাড়ী ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৪৪।
উলিপুর উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৫০০৬ একর বা ২০.২৫ বর্গকিলোমিটার।
ধরণীবাড়ী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
২০১১ সালের আদমশুমারি অনুযায়ী ধরনিবাড়া ইউনিয়নের মোট জনসংখ্যা ছিল ২৭৯৬৪ জন, যারা ৭৪৮৬ টি পরিবারে বসবাস করে, যার মধ্যে পুরুষ হল ১৪১৯৪ জন এবং নারী হল ১৪৭৭০ জন।
ধরনিবাড়া ইউনিয়নের গড় সাক্ষরতা হার ৪৯.৩%। তার মধ্যে নারী শিক্ষার হার ৪৫.৯% এবং পুরুষ শিক্ষার হার ৫৩.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
ধরনিবাড়া ইউনিয়নের অর্থনীতি মূলত কৃষি নির্ভর।
চেরাগদানি মসজিদ

ঐতিহাসিক এ মসজিদটি ঝিনাইদহ জেলায় অবস্থিত।
মসজিদটির পাথরের কারুকাজ এবং নকশা বেশ প্রাচীন। এর অভ্যন্তরীণ কারুকাজ বেশ চমৎকার।
আবুল কালাম (বীর প্রতীক)

"একই নামের অন্যান্য ব্যক্তিবর্গের জন্য দেখুন আবুল কালাম"
আবুল কালাম (জন্ম: অজানা - মৃত্যু: ২০০৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
আবুল কালামের জন্ম নোয়াখালী জেলার বেগমগঞ্জ উপজেলার রসুলপুর ইউনিয়নের লতিফপুর গ্রামে। তার বাবার নাম আফজাল আলী এবং মায়ের নাম সালেহা খাতুন। তার স্ত্রীর নাম জাকিয়া খাতুন। তাদের তিন মেয়ে, ছয় ছেলে। 
১৯৭১ সালে আবুল কালাম কর্মরত ছিলেন দিনাজপুর ইপিআর সেক্টর হেডকোয়ার্টার্সে। তাদের হেডকোয়ার্টার ছিল কুঠিবাড়িতে। ২৬ মার্চ খুব ভোরে তারা ঢাকার খবর পেয়ে যান। সে সময় সেক্টর হেডকোয়ার্টার্সে বাঙালি কোনো কর্মকর্তা, এমনকি সেক্টর সুবেদার মেজরও উপস্থিত ছিলেন না। ২৮ মার্চ পাকিস্তান সেনাবাহিনী কুঠিবাড়িতে গোলাবর্ষণ শুরু করে। তখন আবুল কালাম বেশ সাহসী ভূমিকা পালন করেন। তারা হাবিলদার ভুলু মিয়ার নেতৃত্বে বিদ্রোহ করে পাকিস্তানি অবস্থানে পাল্টা গোলাবর্ষণ করেন। ১৩ এপ্রিল পর্যন্ত তারা দিনাজপুর শহর শত্রুমুক্ত রাখতে সক্ষম হন। পরে পশ্চাদপসরণ করে ডালিমগাঁও নামক স্থানে অবস্থান নেন। সেখানে ক্যাম্প স্থাপন করে তারা পাকিস্তান সেনাবাহিনীর সঙ্গে বিভিন্ন স্থানে খণ্ড খণ্ড যুদ্ধ করেন। এসব যুদ্ধে পাকিস্তানিদের ব্যাপক ক্ষয়ক্ষতি হয়। এরপর তারা আশ্রয় নেন ভারতে।
আবুল কালাম অক্টোবর মাস থেকে সিলেট এলাকায় যুদ্ধ করেন। ছাতক, গোয়াইনঘাট, ছোটখেল, রাধানগর, সালুটিকর, গোবিন্দগঞ্জ, লামাকাজিঘাটসহ বেশ কয়েকটি প্রত্যক্ষ যুদ্ধে সক্রিয়ভাবে অংশ নেন। এ সব যুদ্ধে তিনি যথেষ্ট সাহস ও বীরত্ব প্রদর্শন করেন। তিনি মর্টার দিয়ে পাকিস্তানি সেনাদের ওপর আক্রমণ চালাতেন। ভারতে অবস্থানকালে আবুল কালামকে অন্তর্ভুক্ত করা হয় নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টে। তিনি হেডকোয়ার্টার কোম্পানির মর্টার প্লাটুনের কমান্ডারের দায়িত্ব পান। মে-জুন মাসে তিনি দিনাজপুর এলাকায়, জুলাই-আগস্ট মাসে বাহাদুরাবাদঘাট, দেওয়ানগঞ্জ রেলস্টেশন সুগারমিলসহ রৌমারির বেশ কয়েকটি স্থানের অপারেশনে সক্রিয়ভাবে অংশ নেন। সেপ্টেম্বর মাসে যুক্তরাষ্ট্রের এনবিসি টেলিভিশন চ্যানেলের একটি দল রৌমারি আসে। ওই দলের নেতৃত্বে ছিলেন ক্যাপ্টেন রজার। তারা বাংলাদেশের মুক্তিযুদ্ধের সত্যিকার ছবি চিত্রায়ণ করেন। রৌমারির হাজিরচরের একটি গোয়ালঘর থেকে কোদালকাঠির পাকিস্তান সেনাবাহিনীর অবস্থানে আবুল কালাম গোলাবর্ষণ করছিলেন। পাকিস্তান সেনাবাহিনীও তাদের অবস্থানে ব্যাপক গোলাবর্ষণ করছিল। এতে এনবিসি টেলিভিশন চ্যানেলের সাংবদিকেরা পর্যন্ত ভড়কে যান। কিন্তু আবুল কালাম বিচলিত না হয়ে পাকিস্তানি অবস্থানে মর্টারের সাহায্যে একের পর এক গোলাবর্ষণ করেন। তার এই সাহসিকতায় বিদেশি সাংবাদিকেরা পর্যন্ত বিস্মিত হন। পরে ওই প্রামাণ্য চিত্রটি বিশ্বব্যাপী প্রদর্শিত হয়। এতে বাংলাদেশের মুক্তিযুদ্ধের পক্ষে বিশ্ব জনমত গড়ে ওঠে।
মর্টার বাহিনীর কার্যকর ভূমিকা ছিলো মুক্তিযোদ্ধাদের অন্যতম একটি সাফল্য। ১৯৭১ সালের ৮ নভেম্বর সকাল থেকেই পাকিস্তানিরা লুনি গ্রামের সব কটি অবস্থানের ওপর অনবরত মেশিনগানের গুলি ও মর্টারের গোলা নিক্ষেপ করতে লাগল। এর মধ্যে রিকোয়েলস রাইফেলের গোলা ছিল মারাত্মক। মুক্তিযোদ্ধারাও প্রস্তুত ছিলেন। মুক্তিযোদ্ধঅদের সম্মুখ অবস্থান থেকে পর্যাপ্তসংখ্যক দুই ইঞ্চি মর্টার গোলা ও এনারগা গ্রেনেড ছোড়া হয়। ক্লোজ ব্যাটেলে দুই ইঞ্চি মর্টারের গোলা ও এনারগা গ্রেনেড খুবই কার্যকর ভূমিকা পালন করে। বারবার হামলা অনবরত মর্টার ও রিকোয়েলস রাইফেল গোলা নিক্ষেপ করেও পাকিস্তান সেনাবাহিনী মুক্তিযোদ্ধাদেরকে অবস্থান থেকে এক ইঞ্চি পরিমাণও সরাতে পারেনি। এক্ষেত্রে সাহসী ভূমিকা পালন করেন আবুল কালাম।
ধেমাজি

ধেমাজি (উচ্চারণ:deɪˈmɑ:ʤi বা di:ˈmɑ:ʤi)) হচ্ছে ভারতের অসম রাজ্যের ধেমাজি জেলার একটি শহর। এটি হচ্ছে জেলার প্রধান শহর এবং জেলা প্রশাসনিক সদরদপ্তর।
শহরের নাম ধেমাজি শব্দটির প্রথম অংশ "Dhe" মানে উড়া এবং মাজি মানে লতানো, অর্থাৎ ধেমাজি শব্দের অর্থ লতিয়ে উড়া।
ধেমাজির অবস্থান হচ্ছে অক্ষাংশ ও দ্রাঘিমাংশে। এটির সমুদ্র সমতল থেকে গড় উচ্চতা হচ্ছে ৯১ মিটার (২৯৮ ফুট)। ধেমাজি ব্রহ্মপুত্র নদীর উত্তরে অবস্থিত। এর উত্তর দিকে অরুণাচলের হিমালয় অবস্থান করছে। ধেমাজির পূর্ব দিকে ভারতের অরুণাচল প্রদেশ এবং পশ্চিমে লক্ষ্মীপুর, যা আসামের একটি প্রশাসনিক অঞ্চল।
ধেমাজির অনেকগুলো বড় এবং ছোট নদী দ্বারা পরিবেষ্টিত। সেগুলোর মধ্যে জাইধল, গাইনদী এবং সেমেন রয়েছে। সুবানসিড়ি নদী তার পশ্চিম সীমান্তে বয়ে চলেছে।
২০০১ সালের ভারতের আদম শুমারি অনুসারে ধেমাজিতে ১১,৮৫১ জন জনসংখ্যা ছিল। ২০০১ সালের ভারতের আদম শুমারি অনুসারে ধেমাজিতে ১১,৮৫১ জন জনসংখ্যা ছিল। এদের মধ্যে পুরুষ ৫৪%, নারী ৪৬%। ধেমাজিতে গড় সাক্ষরতার হার ৭৬%, জাতীয় স্তরের গড় হাড় ৫৯.৫% এর চেয়ে বেশি। পুরুষ সাক্ষরতার হার ৮০% এবং নারীদের মধ্যে এই হার ৭০%। ধেমাজিতে জনসংখ্যার ১৩% হল ৬ বছর বা তার কম বয়সী।
কেয়াকাঁটা টেংরা

কেয়াকাঁটা টেংরা (বৈজ্ঞানিক নাম: "Gogangra viridescens") (ইংরেজি: Huddah Nangra) হচ্ছে Sisoridae পরিবারের "Gogangra" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, নেপাল, ভুটান এবং পাকিস্তানে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
মায়ামি বন্দর

মায়ামি বন্দর হল মার্কিন যুক্তরাষ্ট্রের ফ্লোরিডা রাজ্যের একটি সমুদ্র বন্দর। এই বন্দরটি মায়ামি শহরে অবস্থিত। বন্দরটি মার্কিন যুক্তরাষ্ট্রের প্রধান সমুদ্র বন্দর গুলির একটি। ১৩ মিটারের বেশি গভীরতা রয়েছে বন্দরটিতে। এই বন্দর বছরে প্রায় ৭.৪২ মিলিয়ন টন পণ্য পরিবহন করে। ২০১০ সালে ৪.৩৩ মিলিয়ন যাত্রী পরিবহন করেছে বন্দরটি।
মায়ামি বন্দর হল "বিশ্বের ক্রুজ শিপ ক্যাপিটাল" , " আমেরিকার কন্টেইনার প্রবেশদ্বার" হিসাবে পরিচিত।
কোশী কুতাকানতি

কোশী কুতাকানতি (বৈজ্ঞানিক নাম: "Hara hara") (ইংরেজি: Kosi Hara) হচ্ছে Erethistidae পরিবারের "Hara" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, নেপাল এবং মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
সিলেটি কুতাকানতি

সিলেটি কুতাকানতি (বৈজ্ঞানিক নাম: "Hara jerdoni") (ইংরেজি: Sylhet Hara) হচ্ছে Erethistidae পরিবারের "Hara" গণের একটি স্বাদুপানির মাছ।
এই প্রজাতির মাছ বাংলাদেশ এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
কোশী টেংরা

কোশী টেংরা (বৈজ্ঞানিক নাম: "Nangra nangra") (ইংরেজি: Kosi Nangra) হচ্ছে Sisoridae পরিবারের "Nangra" গণের একটি স্বাদুপানির মাছ।
এই প্রজাতির মাছ বাংলাদেশ, ভারত, নেপাল এবং পাকিস্তানে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।
বীরেন্দ্রনাথ বিশ্বাস

বীরেন্দ্রনাথ বিশ্বাস (১ অক্টোবর, ১৯২৭ ― ২৩ মার্চ, ১৯৯২) একজন বাঙালি শিক্ষক ও খ্যাতনামা রবীন্দ্র গবেষক।
বীরেন্দ্রনাথ বিশ্বাসের জন্ম হয়েছিল নদিয়া জেলার তেহট্ট মহকুমার অন্তর্গত শিবপুর গ্রামে। পিতা ছিলেন মালদহ জমিদারের কাছারির নায়েব ব্রজরাজ বিশ্বাস। পিতার কর্মস্থল মালদহ ও অধুনা বাংলাদেশের রাজশাহীতে ছাত্রজীবন কাটে। ১৯৫২ সালে বাংলায় এম.এ ও পরে বি.টি পাশ করে শিক্ষকতার কাজে যোগ দেন নিজের গ্রাম শিবপুরের জনকল্যাণ সংঘ উচ্চ বিদ্যালয়ে। একজন সহ শিক্ষক হিসেবে কাজ করতেন।
শিক্ষকতার পাশাপাশি গভীর নিষ্ঠায় রবীন্দ্রনাথের লেখাপত্র নিয়ে গবেষণা করেছেন তিনি। নানা পত্রপত্রিকায় রবীন্দ্রনাথ সম্পর্কিত প্রবন্ধ প্রকাশিত হয়েছে। ১৯৭১ সালে প্রকাশিত হয় তার লেখা আভিধানিক আকর গ্রন্থ "রবীন্দ্র শব্দকোষ"। ১৯৭২ খ্রিষ্টাব্দে কলকাতা বিশ্ববিদ্যালয় তাকে ডি লিট উপাধিতে সম্মানিত করে এই বইটির জন্যে। বইটিতে রবীন্দ্রনাথের প্রচলিত, অপ্রচলিত, নিজস্ব সৃষ্ট শব্দের সমাহার ও ব্যাখ্যা করা হয়েছে।
বীরেন্দ্রনাথ বিশ্বাস ২৩ মার্চ, ১৯৯২ সালে মারা যান।
ময়ূরাক্ষী (উপন্যাস)

ময়ূরাক্ষী হুমায়ূন আহমেদের লেখা হিমু ধারাবাহিকের প্রথম উপন্যাস। বইটি ১৯৯০ সালে প্রকাশিত হয়।
হিমুর বাবা ছিলেন একজন বিকারগ্রস্ত মানুষ তিনি বিশ্বাস করতেন ডাক্তার, ইঞ্জিনিয়ার যদি প্রশিক্ষণ দিয়ে তৈরি করা যায় তবে একইভাবে মহাপুরুষও তৈরি করা সম্ভব। তিনি মহাপুরুষ তৈরির জন্য একটি বিদ্যালয় তৈরি করেছিলেন যার একমাত্র ছাত্র ছিল তার সন্তান হিমু। এই মহাপুরুষ তৈরির জন্যই সে তার স্ত্রীকে হত্যা করে। একসময় হিমুর বাবা অসুস্থ হয়ে মারা যান। মারা যাওয়ার আগে তিনি হিমুকে বলে যান সে যেন ১৬ বছর পর্যন্ত তার মাতৃকুল অর্থাৎ তার মামাদের কাছে থাকে। সাথে এও সতর্ক করে দিয়ে যান তার মামারা পিশাচ প্রকৃতির। পিশাচ শ্রেণির মানুষের সংস্পর্শে না এলে মানুষের সৎ গুণ সম্পর্কে ধারণা হবে না।
একসময় হিমু বড় হয়। মেট্রিক পাসের পর তার ফুফুর বাড়িতে আসে। সেখানেও এক সমস্যা হয়। তার ফুফাতো ভাই তার সংস্পর্শে এসে তার ভক্ত হয় এবং ৩ বার ইন্টারমিডিয়েটে ফেল করে। বাদল হিমুকে মহাপুরুষ মনে করে। হিমুর প্রতি রয়েছে তার অগাধ বিশ্বাস।
ইউনিভার্সিটিতে পড়ার ২ বছর পর প্রথম কথা হয় রূপার সাথে। একসময় সে ভালোবেসে ফেলে হিমুকে কিন্তু হিমু তাকে ধরা দেয় না ঠিক তেমনিই চলেও যায় না সে। সে যে মহাপুরুষ হওয়ার সাধনা করছে সে কেমন করে স্বাভাবিক হয়ে রূপার কাছে যাবে।
বট টেংরা

বট টেংরা (বৈজ্ঞানিক নাম: "Conta conta") (ইংরেজি: Conta catfish) হচ্ছে Erethistidae পরিবারের "Conta" গণের একটি স্বাদুপানির মাছ।
এই প্রজাতির মাছের দেহ লম্বা এবং সরু। মাথা ছোট ও ডিম্বাকৃতির। পৃষ্ঠদেশ বাঁকা, তবে অঙ্কীয়দেশ শ্রোণীপাখনার সামনে আনুভূমিকভাবে অবস্থান করে। এদের মুখ ছোট। ঠোঁট পুরু মাংসল এবং পিড়কাযুক্ত।
এই প্রজাতির মাছ বাংলাদেশ এবং ভারতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।
মাঘান ইউনিয়ন

মাঘন ইউনিয়ন বাংলাদেশের ময়মনসিংহ বিভাগের নেত্রকোণা জেলার মদন উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৩০.৭২.৫৬.৬৩।
মদন উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬৪১২ একর বা ২৫.৯৫ বর্গকিলোমিটার।
মাঘন ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী মাঘন ইউনিয়নের মোট জনসংখ্যা ছিল ১৩৭৫৪ জন, যারা ২৭৮৮ টি পরিবারে বসবাস করে, যার মধ্যে পুরুষ হল ৬৯৮৫ জন এবং নারী হল ৬৭৬৯ জন।
মাঘন ইউনিয়নের গড় সাক্ষরতা হার ৩১.৬%। তার মধ্যে নারী শিক্ষার হার ২৯.৮% এবং পুরুষ শিক্ষার হার ৩৩.৪%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
মাঘন ইউনিয়নের অর্থনীতি মূলত কৃষি নির্ভর।
ফতেপুর ইউনিয়ন, মদন

ফতেহপুর ইউনিয়ন বাংলাদেশের ময়মনসিংহ বিভাগের নেত্রকোণা জেলার মদন উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৩০.৭২.৫৬.১০।
মদন উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৮৮১৬ একর বা ৩৫.৮৮ বর্গকিলোমিটার।
ফতেহপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
২০১১ সালের আদমশুমারি অনুযায়ী ফতেহপুর ইউনিয়নের মোট জনসংখ্যা ছিল ১৮৯৪৭ জন, যারা ৩৭৭৪ টি পরিবারে বসবাস করে, যার মধ্যে পুরুষ হল ৯৬৮১ জন এবং নারী হল ৯২৬৬ জন।
ফতেহপুর ইউনিয়নের গড় সাক্ষরতা হার ২৬.১%। তার মধ্যে নারী শিক্ষার হার ২৫.৯% এবং পুরুষ শিক্ষার হার ২৬.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
ফতেহপুর ইউনিয়নের অর্থনীতি মূলত কৃষি নির্ভর।
চানগাঁও ইউনিয়ন

চানগাঁও ইউনিয়ন বাংলাদেশের ময়মনসিংহ বিভাগের নেত্রকোণা জেলার মদন উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৩০.৭২.৫৬.৩১।
মদন উপজেলা সদর হতে পশ্চি দিকে অবস্থিত এ ইউনিয়নের মোট আয়তন ২৬৭৯ একর বা ১০.৮৪ বর্গকিলোমিটার। উত্তরে আটপাড়া উপজেলার দুওজ ইউনিয়ন ও দক্ষিণে মদন উপজেলার কাইটাল ও তিওশ্রী ইউনিয়ন অবস্থিত। পশ্চিমে কাইটাল ইউনিয়ন।
চানগাঁও ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
(১) হাঁসকুড়ি।
(২)মৈধাম।
(৩) চাঁন গাঁও।
২০১১ সালের আদমশুমারি অনুযায়ী চানগাঁও ইউনিয়নের মোট জনসংখ্যা ছিল ৯৫০৬ জন, যারা ১৮৯৪ টি পরিবারে বসবাস করে, যার মধ্যে পুরুষ হল ৪৭৬৩ জন এবং নারী হল ৪৭৪৩ জন।
চানগাঁও ইউনিয়নের গড় সাক্ষরতা হার ৩২.৬%। তার মধ্যে নারী শিক্ষার হার ৩১.৫% এবং পুরুষ শিক্ষার হার ৩৩.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ(১)চানগাও হাঁসকুড়ি মৈধাম উচ্চ বিদ্যালয়। স্থাপিত:১৯৯৮খ্রী।
(২) চাঁনগাও সরকারি প্রাথমিক বিদ্যালয়। স্থাপিত:১৯০৬খ্রী।
চানগাঁও ইউনিয়নের অর্থনীতি মূলত কৃষি নির্ভর। তাছাড়া মৎস্য ও পশু পালন অন্যতম।
যোগাযোগ অন্যতম হল স্হল। জেলা শহরের সাথে দেশের বিভিন্ন স্থানে সড়ক পথে। কেন্দুয়া উপজেলার সাথে রয়েছে যোগাযোগ।
নায়েকপুর ইউনিয়ন

নায়েকপুর ইউনিয়ন বাংলাদেশের ময়মনসিংহ বিভাগের নেত্রকোণা জেলার মদন উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৩০.৭২.৫৬.৭৩।
মদন উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬৮৫৮ একর বা ২৭.৭৬ বর্গকিলোমিটার।
নায়েকপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী নায়েকপুর ইউনিয়নের মোট জনসংখ্যা ছিল ২০৮১৫ জন, যারা ৪৩৫৮ টি পরিবারে বসবাস করে, যার মধ্যে পুরুষ হল ১০৪৬৫ জন এবং নারী হল ১০৩৫০ জন।
নায়েকপুর ইউনিয়নের গড় সাক্ষরতা হার ৩০.৫%। তার মধ্যে নারী শিক্ষার হার ২৯.০% এবং পুরুষ শিক্ষার হার ৩২.০%।
নায়েকপুর ইউনিয়নের অর্থনীতি মূলত কৃষি নির্ভর।
কাইটাইল ইউনিয়ন

কাইটাইল ইউনিয়ন বাংলাদেশের ময়মনসিংহ বিভাগের নেত্রকোণা জেলার মদন উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৩০.৭২.৫৬.৪২।
উত্তর দিকে অবস্থিত আটপাড়া উপজেলার দুওজ ইউনিয়ন ও দক্ষিণে অবস্থিত মদন উপজেলার ৭নাম্বার নায়েকপুর ইউনিয়ন। পূর্বে অবস্থিত নব গঠিত চাঁন গাঁও ইউনিয়ন। পশ্চিমে অবস্থিত আটপাড়া উপজেলার তেলিগাতি ইউনিয়ন ও কেন্দুয়া উপজেলার নয়াপাড়া ইউনিয়ন। এ ইউনিয়নের মোট আয়তন ৮৯৩৮ একর বা ৩৬.১৮ বর্গকিলোমিটার।
কাইটাইল ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — কেশজানি, জাওলা, শিবাশ্রম,জয়পাশা, কাইটাইল
২০১১ সালের আদমশুমারি অনুযায়ী কাইতলী ইউনিয়নের মোট জনসংখ্যা ছিল ২১০৬৬ জন, যারা ৪৪২৬ টি পরিবারে বসবাস করে, যার মধ্যে পুরুষ হল ১০৫১৭ জন এবং নারী হল ১০৫৪৯ জন।
কাইটাইল ইউনিয়নের গড় সাক্ষরতা হার ৩২.৮%। তার মধ্যে নারী শিক্ষার হার ৩০.৪% এবং পুরুষ শিক্ষার হার ৩৫.২%। এখানকার গুরুত্বপূর্ণ শিক্ষা প্রতিষ্ঠানের মধ্যে:
১,কেশজানি সরকারি প্রাথমিক বিদ্যালয়। স্থাপিত:১৮৫০ খ্রীষ্টাব্দ।
২,হাজরা গাতি সরকারি প্রাথমিক বিদ্যালয়।স্থাপিত:১৯০৬ খ্রীষ্টাব্দ।
৩,বাররি সরকারি প্রাথমিক বিদ্যালয়।
কাইতলী ইউনিয়নের অর্থনীতি মূলত কৃষি নির্ভর।
রণগিরি ডাম্বুলা আন্তর্জাতিক স্টেডিয়াম

রণগিরি ডাম্বুলা আন্তর্জাতিক ক্রিকেট স্টেডিয়াম (, ) শ্রীলঙ্কায় প্রতিষ্ঠিত আন্তর্জাতিকমানের স্টেডিয়াম। এর দর্শক আসন সংখ্যা ৩০,০০০। মধ্যাঞ্চল প্রদেশের ডাম্বুলার কাছাকাছি এ স্টেডিয়ামটির অবস্থান। ডাম্বুলা গুহা মন্দির কর্তৃপক্ষের কাছ থেকে ৬০ একর (২,৪০,০০০ মি) জমি ইজারা নিয়ে এ স্টেডিয়াম নির্মাণ করা হয়েছে। ডাম্বুলা ট্যাঙ্ক ও ডাম্বুলা রক এ স্টেডিয়াম থেকে দৃশ্যমান।
মার্চ, ২০০১ সালে সফরকারী ইংল্যান্ডের বিপক্ষে শ্রীলঙ্কার ওডিআইয়ে অংশগ্রহণের মাধ্যমে উদ্বোধন করা হয়। ২০০৩ সালে ফ্লাডলাইট স্থাপন করা হয়। দূর্বলমানের ফ্লাডলাইটের কারণে তিন বছর বিরতি দিয়ে নভেম্বর, ২০১৩ সালে পুনরায় আন্তর্জাতিক ক্রিকেট আয়োজনের সিদ্ধান্ত নেয়া হয়। বর্তমানে কেবলমাত্র একদিনের খেলা আয়োজনের পরিকল্পনা নেয়া হয়েছে। আটটি প্রাচীন ফ্লাডলাইটের পরিবর্তে চারটি লেডের টাওয়ার স্থাপন করা হয়েছে।
শুষ্ক অঞ্চলে এ স্টেডিয়ামের অবস্থান। মূলতঃ সারা বছর যাতে একদিনের খেলা আয়োজন করা যায়, সেদিকে দৃষ্টি রেখেই এ পরিকল্পনা নেয়া হয়েছে। শ্রীলঙ্কা ক্রিকেট কন্ট্রোল বোর্ডের (বিসিসিএসএল) অর্থায়ণে এ অবকাঠামোর বাস্তবায়ন করা সম্ভব হয়। বিসিসিএসএলের তৎকালীন সভাপতি থিলাঙ্গা সুমাথিপাল এতে সর্বাত্মক সহায়তা করেন। নির্মাণকার্য সম্পন্ন হতে মাত্র ১৬৭ দিন সময় ব্যয়িত হয়। নির্মাণের পর উদ্বোধনী খেলায় আয়োজনের প্রাক্কালে ইজারা ও ঠিকাদারদের মধ্যে জটিলতায় স্টেডিয়াম ব্যবহার করা যায়নি। অবশেষে মে, ২০০৩ সালে আন্তর্জাতিক ক্রিকেট আয়োজন করা সম্ভবপর হয়। দক্ষিণাংশে মৌসুমী বৃষ্টিপাতের প্রেক্ষিতে প্রতিযোগিতার সাতটি খেলাই এখানে অনুষ্ঠিত হয়।
পিচ বোলারদের সহায়তা করে থাকে। সকালের দিকে সিমারেরা লাভবান হন। তবে, বিকেলে স্পিনারদের দিকেই ঝুঁকে পড়ে। ৩০-এর অধিক দিবা/রাত্রির খেলা আয়োজন করা হলেও ফ্লাডলাইটগুলো আইসিসির মানদণ্ড অনুসরণ করেনি।
২০১০ সালের পর ৬ বছর বিরতী দিয়ে ২৮ আগস্ট, ২০১৬ তারিখে প্রথম দিবা/রাত্রির ক্রিকেট অনুষ্ঠিত হয়। আইসিসি মানদণ্ডের উপযোগী করে সফরকারী অস্ট্রেলিয়া দল এখানে খেলতে সম্মত হয়। এ মাঠেই শ্রীলঙ্কার প্রথিতযশা ক্রিকেট তারকা তিলকরত্নে দিলশান তার সর্বশেষ ওডিআইয়ে অংশগ্রহণ করেন।
২১ জুন, ২০১০ তারিখে পাকিস্তান সর্বাধিক ৩৮৫/৭ তুলে বাংলাদেশের বিপক্ষে। ১৮ নভেম্বর, ২০০৩ ও ১০ আগস্ট, ২০১০ তারিখে ইংল্যান্ড ও ভারত যথাক্রমে স্বাগতিক শ্রীলঙ্কা ও নিউজিল্যান্ডের বিপক্ষে সর্বনিম্ন ৮৮ রান তুলে।
ব্যক্তিগতভাবে মাহেলা জয়াবর্ধনে সর্বাধিক ১০৭৬ রান তুলেন। ২৫ মার্চ, ২০১৭ তারিখে তামিম ইকবাল স্বাগতিক শ্রীলঙ্কার বিপক্ষে ব্যক্তিগত সর্বোচ্চ ১২৭ রান তুলেন। অন্যদিকে মুত্তিয়া মুরালিধরন সেরা বোলিং পরিসংখ্যান করেন ৫/২৩। এছাড়াও ৪২ উইকেট পেয়ে এ মাঠে সর্বাধিক উইকেট লাভকারীর ভূমিকায় অবতীর্ণ হয়েছেন তিনি।
ভাজা মুরগি

ভাজা মুরগি, (যুক্তরাস্ট্রে বিভিন্ন যায়গায় সাউথ ফ্রাইড চিকেন নামে পরিচিত) মুরগির মাংসের বিভিন্ন অংশের সাথে আটা বা ময়দা মাখিয়ে কিংবা ছোট ছোট টুকরা করে কড়াইয়ে অল্প তেলে, ডুবা তেলে কিংবা কড়া করে ভেজে বানানো হয়। বেশীরভাগ সময় এটি তৈরী করতে ব্রয়লার মুরগি ব্যবহার করা হয়। আটা বা ময়দার অংশটুকু মচমচে একটি আলাদা প্রলেপ তৈরি করে। ভাজা মুরগি তৈরি করার জন্য একটি আস্ত মুরগির চামড়াসহ মাংস ও হাড় অক্ষত রেখে বিভিন্ন অংশে কেটে নেওয়া হয়।
প্রথম দিকে এটি ডুবা তেলে ভাজা হতো যেটা মধ্য যুগে অনেক জনপ্রিয় ছিলো। ইউরোপের মধ্যে সর্বপ্রথম স্কটিসরা এই রেসিপি আবিষ্কার করে এবং ঐ সময় সিজনিং ছাড়াই ডুবা তেলে ভাজা হতো। অপরদিকে পশ্চিম আফ্রিকানরা তাদের ঐতিহ্যগত ভাবে এটি সিজনিং (যদিও ছোট ছোট করে তেলে ভাজি করত) করে খেত। দক্ষিণ আমেরিকায় আমেরিকান-আফ্রিকানরা স্কটিশদের ভাজি করার কৌশল এবং পশ্চিম আফ্রিকানদের সিজনিং কৌশল একসাথে করে এি রেসিপি তৈরি করত। দ্বিতীয় বিশ্বযুদ্ধের আগে এটি অনেক দামী খাবার গুলোর মধ্যে একটি ছিল। ১৯৯০ সালের পর এবং ২০০০ এর শুরুতে এর চাহিদা আস্তে আস্তে বাড়তে থাকে। পরবর্তীতে এর দাম হাতের নাগালেই চলে আসে।
যখন এটি রান্না করা হয় তখন ছোট ছোট অংশে ভাগ করা হয়। মাংসের অংশটুকু সাধারণত ময়দা দিয়ে মাখানো হয়, সাথে ডিম বা দুধও ব্যবহার করা হয়ে থাকে। মেশানোর পর যখন রান্না করার জন্য প্রস্তুত হয় তখন পছন্দ অনুযায়ী (অল্প তেলে, ডুবা তেলে কিংবা কড়া করে) ভাজা হয়।
এই রেসিপি বিভিন্ন ভাবেই পরিবেশন করা যায়। উদাহরণস্বরূপ- কোরিয়ান ফ্রাইড চিকেন। এটি ফাস্টফুড হিসেবে কোরিয়াতে পরিবেশন করা হয় এবং সাধারণ চিকেনের চেয়ে এটি সুস্বাদু।
স্কটিস, পশ্চিম আফ্রিকানদের ভাজা মুরগি রন্ধন শিল্পে একটি ঐতিহ্য আছে। সেসময়ে স্কটিসদের ভাজা মুরগিতে অনেক চর্বি থাকতো যদিও এটি আনসিজন্ড ছিল। ১৭৩০ সালের এর শুরুতে আফ্রিকান-আমেরিকান মহিলারা মুক্ত অর্থনীতিতে এর ভুমিকা রেখেছিল পোল্ট্রি মুরগির ব্যবসায়ের মাধ্যমে।
যখন এটি আমেরিকার দক্ষিণে পরিচিত লাভ করে তখন থেকেই এটি জনপ্রিয় হয়ে উঠে। ভাজা মুরগি সেই অঞ্চলে "রবিবারের ডিনারের" জন্য পছন্দের শীর্ষে উঠতে থাকে। স্বাধীনতা দিবসের মত ছুটির দিন ছাড়াও সময়ে এটি রান্না হতো।
উনিশ শতকে ঢালাই লোহার তৈরি উপকরণ রান্নার ব্যবহারের জন্য সহজলভ্য হয়ে উঠে। বর্তমানে ভাজা মুরগির যাত্রা শুরু, নিয়ন্ত্রণযোগ্য চুল্লির উপর একটি ভারি কড়াইয়ে ময়দা, তেল/চর্বি ও মুরগি দিয়ে।
ভাজা মুরগি 'কুড়মুড়ে','টসটসে' 'সুস্বাদু' হয়। একে মশলাযুক্ত খাবারও বলা হয়। ভাজা মুরগির উপর পাপরিকা বা গরম সস দিলে এর স্বাদ আরো বেড়ে উঠে। ফাস্টফুড রেস্টুরেন্ট এমনকি কেএফসির মত চেইন শপে এটি এখন সহজলভ্য। আগে থেকে এই রেসিপিতে আলু, বাধাকপির সালাদ প্রভৃতি পরিবেশন করা হয়। 
ফাস্টফুডের আউটলেটে আসার পর থেকেই এটি অনেক চর্বি যুক্ত ও অস্বাস্থ্যকর খাবারে পরিণত হয়েছে।. বিভিন্ন প্রকার প্রাণির মাংস হতে ভাজা মাংস বানানো হয়। মাংসের পাখনার অংশে এর মধ্যে ই চর্বি থাকে। যদিও পুরো ভাজা মাংসের এর মধ্যে ১২% অথবা চর্বি থাকে। যার মধ্যে ২৪০ ক্যালোরি শক্তি থাকে।
বিশ্বের সর্বত্র, ভাজা মুরগির গন্ধ বৃদ্ধি করতে বিভিন্ন মশলা ব্যবহার করা হয়। অঞ্চলভিত্তিকের কারণে এটি দক্ষিণ যুক্টরাষ্ট্রের চেয়ে ভিন্ন স্বাদের হয়। অনেক যায়গায় এটি আবার ভোক্তার চাহিদা অনুযায়ী তৈরি করা হয়,
কেশরীনাথ ত্রিপাঠী

কেশরীনাথ ত্রিপাঠী হলেন একজন ভারতীয় রাজনীতিবিদ এবং পশ্চিমবঙ্গ রাজ্যের প্রাক্তন রাজ্যপাল। তিনি ২৪ জুলাই, ২০১৪-এ পশ্চিমবঙ্গের ২০ তম রাজ্যপাল হিসাবে এবং ঐ বছরের ২৭ নভেম্বর বিহারের রাজ্যপাল হিসাবে শপথ পাঠ করেন। ৬ জানুয়ারি, ২০১৫-এ তিনি মেঘালয়ের এবং ৪ এপ্রিল, ২০১৫-এ মিজোরামের রাজ্যপাল হয়েছিলেন।
তিনি উত্তর প্রদেশ বিধানসভায় তিন বারের স্পীকার এবং পাঁচ বারের বিধায়ক ছিলেন। ১৯৭৭-৭৯ সালে "জনতা দলের" মন্ত্রীপরিষদের অর্থ ও আয়কর দপ্তরের ক্যাবিনেট মন্ত্রী ছিলেন।
কেশরীনাথ ত্রিপাঠী একজন খ্যাতনামা বিজেপি নেতা। ২৫ নভেম্বর, ১৯৩৪-এ এলাহাবাদ শহরে তার জন্ম। তিনি এলাহাবাদ উচ্চ ন্যায়ালয়-এ সিনিয়র অ্যাডভোকেট হিসাবে জীবন শুরু করেন। একজন লেখক ও কবি হিসেবেও তিনি প্রসিদ্ধ।
|-
গদাধর পণ্ডিত

গদাধর পণ্ডিত ছিলেন চৈতন্য মহাপ্রভুর একজন ঘনিষ্ঠ সঙ্গী। তাঁরা শৈশবকাল তথা সন্ন্যাসী জীবনের এক দীর্ঘ সময় একসঙ্গে কাটিয়েছেন। গৌড়ীয় বৈষ্ণবধর্ম মতে তিনি পঞ্চতত্ত্বের একজন অন্যতম সদস্য। তাঁকে রাধারানী, ললিতা (গোপী) বা এঁদের মিলিত অবতার হিসাবে মনে করা হয়। শ্রীগদাধর পণ্ডিতের শৈশবকালের কিছু তথ্য নিচে দেওয়া হলো:
আসলে কৃষ্ণলীলাতে যিনি রাধিকা, গৌরলীলাতে তিনিই গদাধর পণ্ডিত। তাঁর সম্পর্কে শ্রীশ্রীচৈতন্যচরিতামৃত-এর আদি খণ্ডের প্রথম পরিচ্ছেদে বলা হয়েছে :"গদাধর পণ্ডিতাদি - প্রভুর নিজশক্তি। তা সবার চরণে মোর সহস্র প্রণতি।।" নবদ্বীপে তাঁর বাসস্থান থাকলেও শ্রীশ্রীগৌরাঙ্গের সঙ্গে কীর্তন বিলাস করে তিনি নীলাচলে যান। নীলাচলে ক্ষেত্র সন্ন্যাস করে টোটায় বা উপবন অভ্যন্তরে তিনি বাস করতেন। শ্রীমন্মহাপ্রভুই যমেশ্বর টোটায় তাঁর বাসস্থান নির্ণয় করে দেন। যমেশ্বর টোটায় ইনি শ্রীগোপিনাথের সেবা স্থাপন করেন। শ্রীমন্মহাপ্রভু প্রায় প্রতিদিনই গদাধর পণ্ডিতের কাছে গিয়ে শ্রীমদ্ভাগবত পাঠ শ্রবণ করতেন।
ইনি ছিলেন আকুমার ব্রহ্মচারী। শ্রীল ঈশ্বর পুরীপাদ তাঁকে নিজ রচিত 'কৃষ্ণলীলামৃত' অধ্যয়ন করিয়েছিলেন।
শ্রীচন্দ্রশেখর আচার্যের গৃহে যখন শ্রীমন্মহাপ্রভু ব্রজ লীলা অভিনয় করেছিলেন সেই সময় দ্বিতীয় প্রহরে শ্রীগদাধর রমা বেশে প্রবেশ করেছিলেন। শ্রীমন্মহাপ্রভু শ্রীগদাধর সম্পর্কে তখন বলেছিলেন: "গদাধর মোর বৈকুণ্ঠের পরিবার।" 
শ্রীমন্মহাপ্রভুর অন্তর্দ্ধানের পর শ্রীগৌরাঙ্গের বিরহে শ্রীগদাধর পণ্ডিতের যে অবস্থা হয়েছিল - তার বিবরণ আছে শ্রীনরহরি চক্রবর্ত্তী ঠাকুরের ভক্তিরত্নাকর গ্রন্থে। সেখানে বলা হয়েছে - শ্রীনিবাস আচার্যকে কেবল মাত্র দর্শন দেবার জন্যই তিনি প্রাণ ধারণ করেছিলেন:
পণ্ডিত গদাধরের ভ্রাতুষ্পুত্র নয়নানন্দ গদাধর পণ্ডিতের তিরোধানকালে নীলাচলে উপস্থিত ছিলেন। সেই বিবরণে আছে:
“পণ্ডিত গোঁসাইপ্রভুর অপ্রকট সময়। / নয়নানন্দের ডাকি এই কথা কয় ৷৷ 
মোর গলদেশে থাকিত এই কৃষ্ণমূর্তি।/ সেবন করিহ সদা করি অতি প্রীতি ॥ 
তোমায় অর্পিলা এই গোপীনাথের সেবা।/ ভক্তিভরে সেবিবে না পূজিবে অন্য দেবীদেবা৷। 
স্বহস্তে লিখিত এই গীতা তোমায় দিলা। / মহাপ্রভু একশ্লোক ইহাতে লিখিলা ॥ 
ভক্তিভাবে ইহা তুমি করিবে পূজন। / এতকহি পণ্ডিত গোঁসাই হৈলা অদৰ্শন ॥"
- আজও নয়নানন্দের শ্রীপাট ভরতপুরে শ্রীশ্রী রাধা গোপীনাথ, গীতা গ্রন্থ এবং পণ্ডিত গদাধরের গলদেশে অবস্থিত শ্রীকৃষ্ণমূর্তি - "ময়ো কৃষ্ণ" নিত্য বিরাজিত, নিত্য পূজিত।
শ্রীল পণ্ডিত গদাধর গোস্বামী :-
গাঙ্গেয় কুতাকানতি

গাঙ্গেয় কুতাকানতি (বৈজ্ঞানিক নাম: "Erethistes pusillus") (ইংরেজি: Gangetic Erethistes) হচ্ছে Erethistidae পরিবারের "Erethistes" গণের একটি স্বাদুপানির মাছ।
এই প্রজাতির মাছ বাংলাদেশ ছাড়াও ভারত এবং মায়ানমারে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
বাদামী কানি টেংরা

বাদামী কানি টেংরা (বৈজ্ঞানিক নাম: "Pseudolaguvia inornata") (ইংরেজি: Painted catfish) হচ্ছে Erethistidae পরিবারের "Pseudolaguvia" গণের একটি স্বাদুপানির মাছ।
এই মাছ বাংলাদেশে ফেনী নদীর অববাহিকায় পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়েছে।
কালো কানি টেংরা

কালো কানি টেংরা (বৈজ্ঞানিক নাম: "Pseudolaguvia muricata") (ইংরেজি: Painted catfish) হচ্ছে Erethistidae পরিবারের "Pseudolaguvia" গণের একটি স্বাদুপানির মাছ।
এই মাছ বাংলাদেশে ব্যহ্মপুত্র নদীর ভারতের অবস্থা পশ্চিমবঙ্গ অববাহিকায় পাওয়া যায়। রংপুরের ভাগত নদী এই প্রজাতির মাছের জন্য আদর্শ আবাসস্থল হিসেবে বিবেচিত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়েছে।
ধূসর-সাদা কানি টেংরা

ধূসর-সাদা কানি টেংরা (বৈজ্ঞানিক নাম: "Pseudolaguvia ribeiroi") (ইংরেজি: Painted catfish) হচ্ছে Erethistidae পরিবারের "Pseudolaguvia" গণের একটি স্বাদুপানির মাছ।
এই মাছ ভারত, বাংলাদেশ ও নেপালে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়েছে।
শয়ের কানি টেংরা

শয়ের কানি টেংরা (বৈজ্ঞানিক নাম: "Pseudolaguvia shawi") (ইংরেজি: shaws catfish) হচ্ছে Erethistidae পরিবারের "Pseudolaguvia" গণের একটি স্বাদুপানির মাছ।
এই মাছ ভারতের তিস্তা নদীর অববাহিকা, দার্জিলিং, শিলিগুড়ি, তরাই এবং সিকিমে পাওয়া যায়। বাংলাদেশে এটিকে কংস এবং টাঙ্গন নদীতে পাওয়া গেছে।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে তথ্যের অভাবের কথা উল্লেখ করা হয়েছে।
দক্ষিণ আমেরিকার সার্বভৌম রাষ্ট্র এবং নির্ভরশীল অঞ্চলের তালিকা

দক্ষিণ আমেরিকায় আন্তর্জাতিকভাবে স্বীকৃত ১২ টি স্বাধীন রাষ্ট্র রয়েছে। এছাড়াও ৩টি রাষ্ট্রের সীমিত বা অস্বীকৃতি রয়েছে। 
সাধারণ অর্থে, সার্বভৌম রাষ্ট্র বলতে এমন একটি রাজনৈতিক সংগঠনকে বোঝায়, যাদের একটি নির্দিষ্ট ভূখণ্ডের জনসমষ্টির উপর জাতীয় স্বার্থে সিদ্ধান্ত গঠন ও প্রয়োগের ক্ষমতা আছে। মন্টিভিডিও কনভেনশন অনুযায়ী, একটি রাষ্ট্রের স্থায়ী জনসমষ্টি, নির্ধারিত ভূখণ্ড, সরকার ব্যবস্থা ও অন্য রাষ্ট্রসমূহের সংগে সর্ম্পক স্থাপনের ক্ষমতা অবশ্যই থাকতে হবে।
জোয়া আখতার

জোয়া আখতার (; জন্ম: ১৪ অক্টোবর ১৯৭২) হলেন একজন ভারতীয় চিত্র পরিচালক ও চিত্রনাট্যকার। পরিচালক হিসেবে তার প্রথম ছবি ২০০৯ সালের লাক বাই চান্স। ২০১১ সালে তিনি সমালোচকদের দ্বারা প্রশংসিত ও ব্যবসায়িকভাবে সাফল্যপ্রাপ্ত জিন্দগি না মিলেগি দোবারা পরিচালনা করে সেরা পরিচালক বিভাগে ফিল্মফেয়ার পুরস্কার জেতেন।
জোয়া আখতার ১৯৭২ সালের ১৪ই অক্টোবর মুম্বই শহরে জন্মগ্রহণ করেন। তার পিতা কবি, গীতিকার, ও চিত্রনাট্যকার জাভেদ আখতার এবং মাতা চিত্রনাট্যকার হানি ইরানি। তার সৎ মা শাবানা আজমি। তার ছোট ভাই ফারহান আখতার একজন অভিনেতা ও চলচ্চিত্র নির্মাতা। ছোট থেকেই তিনি চলচ্চিত্র নির্মাণের সাথে জড়িত থাকতে চাইতেন। তিনি মানেকজি কুপারে পড়াশোনা করেন এবং পরে মুম্বইয়ের সেন্ট জেভিয়ার্স কলেজ থেকে ব্যাচেলর অব আর্টস ডিগ্রি অর্জন করেন। পরবর্তী কালে তিনি নিউ ইয়র্ক বিশ্ববিদ্যালয়ের ফিল্ম স্কুলে চলচ্চিত্র নির্মাণ বিষয়ে অধ্যয়ন করেন।
তার প্র-পিতামহ ফজল-এ-হক খয়রাবাদী ছিলেন একজন ইসলাম শিক্ষার পণ্ডিত ও ধর্মতত্ত্ববিদ। তিনি মির্জা গালিবের অনুরোধে তার প্রথম "দিওয়ান" সম্পাদনা করেন এবং পরে ১৮৫৭ সালে ভারত বিদ্রোহের সময় তার নিজ এলাকা খয়রাবাদে গুরুত্বপূর্ণ ব্যক্তিত্ব হয়ে ওঠেন।
সত্যেন্দ্রচন্দ্র বর্ধন

সত্যেন্দ্রচন্দ্র বর্ধন বা সত্যেন্দ্র বর্ধন (কালু ডাকনামে পরিচিত) (১৮৮৮ - ১০ সেপ্টেম্বর, ১৯৪৩) একজন বাঙালী বিপ্লবী ও ব্রিটিশ বিরোধী স্বাধীনতা আন্দোলনের অন্যতম শহীদ।
সত্যেন্দ্রচন্দ্র বর্ধনের জন্ম হয় ব্রাহ্মণবাড়িয়া জেলার বিটঘরে (অধুনা বাংলাদেশ)। পিতার নাম দীনেশচন্দ্র বর্ধন। সত্যেন্দ্রচন্দ্র প্রথম জীবনে মালয়ে ডাক ও তার বিভাগে কাজ কর‍তেন। দ্বিতীয় বিশ্বযুদ্ধের সময় জাপানী আক্রমণে কর্মচ্যুত হন। বিপ্লবী রাসবিহারী বসুর তত্বাবধানে গঠিত ভারতীয় স্বাধীনতা লীগ বা ইন্ডিয়ান ইন্ডিপেনডেন্স লীগের আহবানে তিনি সশস্ত্র বিপ্লবী দলে যোগ দিয়েছিলেন।
ইন্ডিয়ান ইন্ডিপেন্ডেন্স লীগে যোগ দিয়ে পেনাং এ যুদ্ধবিদ্যা ও মিলিটারি ট্রেনিং নেন সত্যেন্দ্রচন্দ্র। আজাদ হিন্দ ফৌজে বেতার সংবাদ প্রেরণ ও গ্রহণের কাজ কর‍তেন। দ্বিতীয় বিশ্বযুদ্ধের সময় ব্রিটিশ সাম্রাজ্যর টালমাটাল অবসস্থার সুযোগ নিয়ে ভারতের অভ্যন্তরে বিপ্লব প্রচেষ্টা শুরু হয়। বিপ্লব সংগঠিত করার উদ্দেশ্যে ১৪ জন বিপ্লবীকে চারটি দলে ভাগ করে ভারতে পাঠানো হয়। দ্বিতীয় দলের পাঁচজনের অন্যতম ছিলেন তিনি। প্রথম দল কালিকটে পৌঁছায় এবং দ্বিতীয় দলের সাথে তিনি সাবমেরিন করে কাথিয়াওয়াড় উপকূলে নামেন। দুর্ভাগ্যবশত তীরে পৌছে নিরাপদ আশ্রয়ে যাওয়ার আগেই ট্রান্সমিটার সহ গ্রেপ্তার হয়ে যান। বাকি সদস্যরা স্থলপথে চট্টগ্রাম হয়ে ভারতে প্রবেশ করেন। এই বিপ্লবীদের অনেকেই ধরা পড়ে মাদ্রাজ দুর্গে প্রেরিত হন।
সরকারের বিরুদ্ধে বিদ্রোহে যোগদান ও ষড়যন্ত্রের জন্যে তাদের বিচার শুরু হয় ৮ মার্চ, ১৯৪৩। ১ এপ্রিল, ১৯৪৩ আরো চারজন বিপ্লবীর সাথে তার মৃত্যুদণ্ড ঘোষিত হয়। ১০ সেপ্টেম্বর এই নির্ভীক যোদ্ধা ফাঁসির আগে তার শেষ ইচ্ছাপত্রে লিখে যান ""আমার বলার বা লেখার কিছু নেই, মাতৃভূমি বেদিকায় প্রাণবিসর্জন কর‍তে পেয়ে গর্বিত। যদি কোনো সুযোগ আসে - প্রতিশোধ নেওয়া হবে এই আশা করি। বাঙালি হিসাবে দেশের জন্য প্রাণ বিসর্জন দেওয়াই স্বাভাবিক""। মাদ্রাজ দুর্গে তার সাথে ফাঁসি হয় ভাক্কম আবদুল কাদের, ফৌজা সিং, আনন্দন ও বনিফেস পেরেরা'র।
ভারতের ডাকবিভাগ শহীদ সত্যেন্দ্রচন্দ্র বর্ধন,কাদির ও ফৌজা সিং এই তিন বিপ্লবীর স্মৃতিতে ডাকটিকিট প্রকাশ করে ১৯৯৮ সালে।
কর্ণফুলী থানা

কর্ণফুলী বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
কর্ণফুলী থানার আয়তন ৮০.৯৯ বর্গ কিলোমিটার (২০,০১৩ একর)।
২০০০ সালের ২৭ মে বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক নিয়ে কর্ণফুলী থানা গঠন করা হয়। ২০১৬ সালের ৯ মে পটিয়া উপজেলার ৫টি ইউনিয়নকে আলাদা করে কর্ণফুলী উপজেলায় উন্নীত করার সিদ্ধান্ত অনুমোদন দিয়েছে প্রশাসনিক উন্নয়ন সংক্রান্ত জাতীয় বাস্তবায়ন কমিটি (নিকার)।
২০১১ সালের আদমশুমারি অনুযায়ী কর্ণফুলী থানার মোট জনসংখ্যা ২,৪২,১৫১ জন। এর মধ্যে পুরুষ ১,২৪,০৪৫ জন এবং মহিলা ১,১৮,১০৬ জন। মোট পরিবার ৪৭,১৫৬টি।
কর্ণফুলী থানা কর্ণফুলী নদীর দক্ষিণ-পূর্ব পাশে চট্টগ্রাম সিটি কর্পোরেশনের বর্ধিত অংশ। এর বিপরীতে কর্ণফুলী নদীর উত্তর-পশ্চিমাংশ জুড়ে রয়েছে যথাক্রমে পতেঙ্গা থানা, ইপিজেড থানা, বন্দর থানা, ডবলমুরিং থানা, সদরঘাট থানা, বাকলিয়া থানা ও চান্দগাঁও থানা; পূর্বে রয়েছে বোয়ালখালী উপজেলা ও পটিয়া উপজেলা; দক্ষিণে আনোয়ারা উপজেলা এবং পশ্চিমে বঙ্গোপসাগর।
চট্টগ্রাম সিটি কর্পোরেশনের কর্ণফুলী থানার আওতাধীন এলাকাসমূহ হল:
কর্ণফুলী থানা এলাকার দর্শনীয় স্থানগুলোর মধ্যে রয়েছে: